**Referat**

|  |  |
| --- | --- |
| **Emne:** | **Idrætsrådsmøde** |
| **Dato, tid og sted:** | 16. september 2021 | Kl. 16:30 – 18:30 | Greve Borgerhus, Mødelokale 3 |
| **Indkaldt:** | Knud Høyer, Jørgen Nielsen, Peter Roslev, Pauli Christensen, Jeanette Strøm, Ronni Nielsen, Olaf Stolborg, Hans Barlach, Anne Marie Lyduch, KFU, Jari Due Jessen, KFU, Tabita Sonne-Dalsø, GK, Morten Wagner Reynhard, IFS og Christine Lumby, IFS |
| **Deltagere:** | Knud Høyer, Jørgen Nielsen, Peter Roslev, Pauli Christensen, Ronni Nielsen, Hans Barlach, Anne Marie Lyduch, KFU, Jari Due Jessen, KFU, Tabita Sonne-Dalsø og Christine Lumby, IFS |
| **Afbud fra:** | Jeanette Strøm, Morten Wagner Reynhard, Olaf Stolborg |
| **Referat til:** | knudhoeyer@gmail.com; greveif@gmail.com; sek@karlslunde-if.dk; pauli@tune-if.dk; ronni.senior@hotmail.com; habar@outlook.dk; olaf@stolborg.net; amly@greve.dk; morten@ifs-greve.dk; esol@greve.dk; tsd@greve.dk; jdj@greve.dk sla@greve.dk |
| **Sagsbehandler:** | Christine Lumby |

|  |  |  |
| --- | --- | --- |
|  | **Dagsorden** | **Beslutningsreferat** |
| **1.** | **Godkendelse af dagsorden** | Orientering fra Knud om Jeanette Strøms udtræden af Idrætsrådet pr. 15.09.21Jeanette erstattes ikke af en suppleant jf. Idrætsrådets kommissorium.Peter Roslev ønsker et orienteringspunkt på dagsordenen om Politisk Topmøde i Karlslunde d. 13. oktober 2021, hvilket godkendes. |
| **2.** | **Proces for idrætspuljen og sammensætning af idrætspuljeudvalget** | Formandskabet indstiller til ny proces for tildeling af midler fra den kommunale Idrætspulje. Formandskabet anbefaler, at alle medlemmer af Idrætsrådet ved næste uddeling i november/december 2021 udgør idrætspuljeudvalget, i den udstrækning medlemmerne ønsker at deltage. Alle medlemmer er lige repræsenteret i udvalget, hvorfor der ikke udpeges en formand. IFS forestår arbejdet med at kvalificere indkomne puljeansøgninger forud for indstillinger til rådet til drøftelse og beslutning. Puljemidlerne tildeles så vidt muligt i efteråret 2021 efter de nuværende puljekriterier. Efter nyvalg til Idrætsrådet i januar 2022 (uge 4), vil der pågå en proces for revidering af kriterierne for Idrætspuljen, herunder endelig beslutning om hvem der udgør idrætspuljeudvalget fremadrettet. Revideringen skal godkendes af KFU/BY og vil træde i kraft ved tildeling af midler i efteråret 2022. Forslag til midlertidige men nødvendige rettelser til forretningsordenens § 5, stk. 2.2.-2.2.3 vedlægges. Læsevejledning: Gul overstreget tekst udgår, gul tekst forbliver, grøn tekst er ny rettelse. **Beslutning:**Det præciseres at det kun er stemmeberettigede medlemmer af Idrætsrådet, som skal udgøre Idrætspuljeudvalget. IFS præciserer dette i Idrætsrådets forretningsorden. Rådet godkender de nødvendige rettelser i forretningsordenen § 5, stk. 2.2.-2.2.3, som fremgår af mødets bilag. Rådet indstiller til godkendelse af ændring om Idrætspuljeudvalget i rådets kommissorium til behandling på KFU d. 6. oktober 2021. Der indstilles til en midlertidig ændring af kommissoriet gældende for uddeling af Idrætspuljen 2021.  |
| **3.**  | **Kommende valgproces til IR**  | Valgreglerne fremgår af rådets kommissorium fra 1. januar 2020 afsnit 3.3, der vedlægges.Idrætsrådet fortsætter indtil, der er valget et nyt. Byrådet konstituerer sig efter kommunevalget den 20. december 2021. Det foreslås, at valget til Idrætsrådet planlægges i uge 4 (24.-27.1.) 2022. IR holder sit konstituerende første møde samme aften med valg af formand og næstformand. IFS udarbejder en administrativ drejebog for tids- og procesplan. IFS forestår hele processen før/under og efter valget med juridisk observation fra administrationen i Kultur & Fritid. Det bliver en omfattende informationsopgave for IFS at få alle idrætsforeninger involveret i valgprocessen.**Beslutning:** Drøftelse af byrådsmedlemmers potentielle deltagelse i Idrætsrådet efter nyvalg. Rådet beslutter ikke at indstille til ændring af kommissoriet vedr. præcisering af byrådsmedlemmers opstilling/deltagelse, som valgberettiget/valgbar til Idrætsrådet. |
| **4.** | **Drøftelse af kommerciel aktivitet på offentlige arealer** | Administrationen ønsker en generel drøftelse med Idrætsrådet om kommercielle aktiviteter på offentlige arealer.Eksempler: * Personlige trænere, der anvender løbebanen på GIC til at træne betalende kunder.
* Private fodboldtrænere, som tilbyder fodboldtræning på Greve Kommunes matrikler, herunder kunstgræsbaner.

**Drøftelse:** Tabita fremlægger administrationens undersøgelse af området, hvor det juridiske lovgrundlag ikke er entydigt. Perspektiver:* Foreninger vil altid have førstevalg til offentlige faciliteter og anlæg frem for kommercielle aktører.
* Kommerciel aktivitet bør være tilladt på udendørs kommunale anlæg, når anlægget ikke er i brug/booket af foreningerne.
* Kommercielle aktører kan ikke få fast tid på multibanen i Tune. (Besluttet af hovedbestyrelsen i Tune IF)
* Kommercielle aktører kan ikke benytte kunstgræsbanen i Karlslunde. Banen bliver ødelagt ved brug af forkert fodtøj.
* Det er vigtigt at skelne mellem om borgerne/kommercielle aktører vil have fast tid på anlæggene eller om de benytter dem, når de er ledige.
* Selvorganiserede idrætter kan frit benytte anlæggene, når de ikke er i brug af foreningerne.
* Karlslunde IF og Tune IF ønsker at træffe beslutning om brug af faciliteterne på deres matrikler jf. deres selvforvaltningsaftaler.

Af dagsordenen fremgår eksemplet: *Kommercielle investorer, som vil opføre et anlæg på GICs kommunale matrikler mod at få et uopsigeligt lejemål i 30 år.* Dette eksempel tages ud af dagsordenen og drøftes derfor ikke på dette møde. Punktet afsluttes af Tabita. Alle input er noteret og administrationen går videre med processen herfra.  |
| **Meddelelser og orientering** |
| **5.** | **Politisk Topmøde i Karlslunde 13. oktober 2021** | Peter orienterer om topmødet i Karlslunde. Der arbejdes på at fremsætte spørgsmål til panelet om generelle fremtidige forhold for idrætslivet i Greve Kommune.  |
| **6.**  | **Træner-, leder-, lærerkurser 2021** | Orientering v. administrationen.Evalueringen af tilskudsordningen er udsat grundet manglende grundlag for evaluering.  |
| **7.** | **IFS åbningstider og fysisk fremmøde i Borgerhuset** | Formandskabet anbefaler, at IFS på forsøgsbasis holder åbent én eftermiddag om ugen, hvor foreningerne uanmeldt kan møde op i Borgerhuset. IFS beslutter, hvornår ordningen skal træde i kraft. Besøgstal og andre interessante data for ordningen skal evalueres første gang efter 3 måneder.**Beslutning:** Idrætsrådet indstiller til at IFS holder åben én hverdag i ugen fra kl. 16:00-18:00. IFS melder den faste aftenåbning ud til foreningerne og ordningen evalueres om 3 måneder.  |
| **8.**  | **Greve Awards** | Hele IR og KFU var inviteret til Greve Awards den 6.9. Medlemmer af IR og KFU, som deltog i awarden evaluerer arrangementet.Generelt tilfredshed med og ros for arrangementet.  |
| **9.** | **Grøn Kontrakt** | Administrationen og medlemmerne af den særlige facilitetsgruppe for udbuddet til Grøn Kontrakt orienterer om forløbet.Knud orienterer om status for arbejdet med Grøn Kontrakt. Det præciseres, at kontrolfunktionen af det udførte arbejde, som beskrevet i Grøn Kontrakt, fremadrettet skærpes. Næste status bliver givet på kommende møde d. 10. november på baggrund af to afholdte workshops i oktober. Perspektiver på omfanget af genopretning af udendørs anlæg og grønne arealer før kommende kvalitetskrav i den grønne kontrakt for 2023 kan imødekommes.  |
| **10.** | **Kommende møder:** | Idrætsrådsmøder i 2021: * 10. november
* ~~9. december~~ (det sidste møde i denne valgperiode)

Mødet d. 9. december flyttes til d. 8. december. Mødet afsluttes med julefrokost sammen med Fritidsrådet. IFS koordinerer det praktiske vedr. mødeafholdelse og julefrokost. Alle møder starter kl. 16:30. Lokation følger forud for hvert møde. |
| **Aktiviteter i 2021** | **Dato** | **Kl.** | **Afbud** |
|  |  |  |  |
| **10.** | **Eventuelt** |  |
| **11.** | **Godkendelse af** **referat** |  |

Mødet hævet kl. 18:15